b'\n_START_ARTICLE_\nCarl Fr\xc3\xb8lich Hanssen\n_START_SECTION_\nUtdanning\n_START_PARAGRAPH_\nCarl Fr\xc3\xb8lich Hanssen vokste opp i Antwerpen og Kristiania og tok examen artium i 1901, Krigsskolen 1904 og Den gymnastiske Centralskole 1909-1911.  I 1907 gjennomgikk han den milit\xc3\xa6re h\xc3\xb8yskole.\n_START_SECTION_\nIdrett og verv\n_START_PARAGRAPH_\nFr\xc3\xb8lich Hansen spilte fotball (senterforward) for Mercantile og fikk i 1910 \xc3\xa9n landskamp for Norge, som tapte 0\xe2\x80\x934 mot Sverige. Han var president i Norges Fotballforbund 1907\xe2\x80\x9308 og 1911\xe2\x80\x9312, turninspekt\xc3\xb8r i Norges Turn- og Idr\xc3\xa6tsforbund 1911\xe2\x80\x9316 og sekret\xc3\xa6r i Norges Riksforbund for Idrett og Norges olympiske komit\xc3\xa9 1912\xe2\x80\x9314. Ellers var han formann i Tilsynsr\xc3\xa5det for Statens gymnastikkskole og formann i Oslo Milit\xc3\xa6re Samfund og Bergens Milit\xc3\xa6rforening.\n_START_SECTION_\nForretningslivet\n_START_PARAGRAPH_\nFra 1917 var han direkt\xc3\xb8r i flere skipsverft i USA eid av Christoffer Hannevig, deriblant Pennsylvania New Jersey Shipbuilding Company og senere The Pusey and Jones Company. Fra 1919 til 1923 deltok han i Norges forhandlingene med USA om vederlag for den tonnasjen som amerikanerne hadde rekvirert under 1. verdenskrig. Dette f\xc3\xb8rte til at han i 1923 ble utnevnt til ridder av 1. klasse av St. Olavs Orden. Ordenen ble tilbakekalt etter krigen.\n_START_SECTION_\nMilit\xc3\xa6ret\n_START_PARAGRAPH_\nHan tjenestegjorde som offiser i feltartilleriet til 1915 og igjen fra 1923. Han ble major i 1932, oberstl\xc3\xb8ytnant \xc3\xa5ret etter og ble i 1936 utnevnt til oberst og sjef for Feltartilleriregiment nr. 1. Den 9. april 1940 var han syk og ble sykemeldt dagen etter. Kommandoen over regimentet ble overlatt til sjefen for Askimdetasjementet, major Refsum.  Fr\xc3\xb8lich Hansen deltok likevel i felttoget i \xc3\x98stfold og gikk med sine styrker over grensen til Sverige. Samme sommer returnerte han til Norge sammen med andre internerte norske offiserer.\n_START_SECTION_\nPolitikken\n_START_PARAGRAPH_\nFr\xc3\xb8lich Hansen meldte seg inn i Nasjonal Samling 22. oktober 1940. Fra april 1941 var han leder for NS Arbeidstjeneste og ble utnevnt til general av Quisling-regimet_NEWLINE_. Han var ogs\xc3\xa5 leder for Norges Kvinnelige Arbeidstjeneste under den tyske okkupasjonen. Fr\xc3\xb8lich Hansen ble arrestert etter frigj\xc3\xb8ringen og ble d\xc3\xb8mt til sju \xc3\xa5rs fengsel og tap av borgerlige rettigheter. Dommen ble stadfestet av Norges H\xc3\xb8yesterett i 1949. Han ble ogs\xc3\xa5 frad\xc3\xb8mt stillingen som oberst i H\xc3\xa6ren.'